Hovdyr

Tapiromorpha
 neshorn
 tapirer
Hippomorpha
 hester

Hovdyr (Perissodactyla) (eller upartåede hovdyr) er en gruppe med store pattedyr som kjennetegnes ved at de har et oddetall tær (en eller tre), i motsetning til partåede hovdyr. Hver tå slutter i en kort, bred negl, som kalles en hov. Gruppa består av 17 nålevende arter, hvorav sju hestedyr, fem neshorn og fem tapirer, og et ukjent antall utdødde slektninger.

Artene varierer mye i utseende. Hestedyra er de eneste som trår direkte i bakken med kun en hov på hver fot. Med unntak av avlede dverghestraser ligger kroppslengden på mellom 130 og 420 cm og vekten mellom 125 og 3500 kg. De fleste artene har en grå- eller brunaktig grunnfarge, men det finnes unntak. Unge tapirer har kamuflasjefarger.

 Evolusjon 
Zoologen Richard Owen oppdaget på 1800-tallet at disse dyrene er beslektet. Selv om de ulike artene har store forskjeller i kroppsbygningen, finnes det likheter i oppbygningen av ekstremitetene og tennene.

Perissodactyla er en  svært gammel orden med pattedyr, som trolig oppsto for omkring 60 millioner år siden. Blant fossilene som er funnet er det oppdaget representative eksemplarer fra fem superfamilier, selv om forholdene dem i mellom ikke kan regnes som endelig avklart: Tapiroidea, Rhinocerotoidea, Chalicotheroidea (†), Equoidea og Brontotheroidea (†). Sistnevnte superfamilie kalles av og til også Titanotheriidae. Det er også oppdaget 14 forskjellige familier i tilknytning til de fem superfamiliene.

Perissodactyla nådde toppen av sin utbredelse under eocen. Av de 14 familiene var 10 utdødd mot slutten av oligocen. Chalicotheriidae overlevde lenge og døde ikke ut før i tidlig pleistocen for omtrent to millioner år siden. Nå er det bare tre familier igjen, nemlig Tapiridae (tapirer), Rhinocerotidae (neshorn) og Equidae (hester).M. Ruiz-García, C. Vásquez, M. Pinedo-Castro, S. Sandoval, A. Castellanos, F. Kaston, B. de Thoisy and J. Shostell (2012). Phylogeography of the Mountain Tapir (Tapirus pinchaque) and the Central American Tapir (Tapirus bairdii) and the Origins of the Three Latin-American Tapirs by Means of mtCyt-B Sequences, Current Topics in Phylogenetics and Phylogeography of Terrestrial and Aquatic Systems, Prof. Kesara Anamthawat-Jónsson (Ed.), ISBN 978-953-51-0217-5, InTech, DOI: 10.5772/35361.. Besøkt 2013-12-27

 Systematikk 
 Etterkommere 
Det forenkla etterkommertreet nedenfor er i henhold til Steiner og Ryder (2011).Cynthia C. Steiner and Oliver A. Ryder. (2011-11-25). Molecular phylogeny and evolution of the Perissodactyla. Zoological Journal of the Linnean Society 163, 2011, S. 1289–1303. DOI: 10.1111/j.1096-3642.2011.00752.x. Besøkt 2013-11-24

Etterkommertreet nedenfor er i henhold til Holbrook, L.T. and J. LaPergola (2011)Luke T. Holbrook und Joshua LaPergola: A new genus of Perissodactyl (Mammalia) from the Bridgerian of Wyoming, with comments on basal Perissodactyl phylogeny. Journal of Vertebrate Paleontology 31 (4), 2011, S. 895–901

 Forfedre 
Kladogrammet nedenfor tar utgangspunkt i at hovdyr er søstergruppen til Ferae, en klade som består av de to ordnene rovpattedyr og skjelldyr.

En studie fra 2011 finner imidlertid støtte (om enn ikke full) for et mer tradisjonelt syn, nemlig at Perissodactyla og Cetartiodactyla utgjør kladen Euungulata.Zhou, X. et al. (2011). "Phylogenomic analysis resolves the interordinal relationships and rapid diversification of the Laurasiatherian mammals". Systematic Biology 61 (1): 150–64. doi:10.1093/sysbio/syr089. PMC 3243735. PMID 21900649. Retrieved 3 October 2011. (Advance Access; published online 7 September 2011)

Hover er laget av keratin, det samme som negler og klør. Alle hovdyr stammer fra arter med fem tær med klør.

Reduksjonen i antall tær og evolusjonen av hover skjedde flere ganger uavhengig. Hovdyrene (tapirer, neshorn og hester) har én eller tre tær, og utgjør en naturlig gruppe. Deres nærmeste slektninger er ikke nødvendigvis klovdyrene, slik man lenge forestilte seg, men muligens skjelldyr og rovpattedyr. Slektskapsforholdene er ikke klart kartlagt, og i noen moderne systematikker er hovdyr og klovdyr søstergrupper.Gatesy, J., Geisler, J. H., Chang, J., Buell, C., Berta, A., Meredith, R. W., ... & McGowen, M. R. (2013). A phylogenetic blueprint for a modern whale. Molecular phylogenetics and evolution, 66(2), side 479-506.Kim, S. L., Thewissen, J. G., Churchill, M. M., Suydam, R. S., Ketten, D. R., & Clementz, M. T. (2014). Unique biochemical and mineral composition of whale ear bones. Physiological and Biochemical Zoology, 87(4), side 576-584. Hovdyr (i betydningen hov- og klovdyr) er derfor ingen systematisk gruppe, selv om den i eldre systematikk hadde fått det vitenskapelige navnet Ungulata. Betegnelsen ungulate brukes en del på engelsk, men ikke på norsk. Klovdyrene selv ser også ut til å være en parafyletisk gruppe, ettersom hvalene ser ut til å være en del av denne gruppa.

Hos hovdyr er det den midterste tåen, opprinnelig den tredje tåen, som er fremtredende og bærer det meste av dyrets vekt. 

Av og til har også elefantene blitt regnet til hovdyrene, men disse er ikke spesielt nært beslektet med verken klovdyr eller hovdyr.

 Referanser 

 Eksterne lenker 



Kategori:Pattedyr formelt beskrevet i 1848